Cesar Millan

Cesar Millan (s. 27. elokuuta 1969 Culiacan, Meksiko) on meksikolais-yhdysvaltalainen itseoppinut koirankouluttaja, tositelevisiotähti ja tietokirjailija. Hänen televisio-ohjelmaansa Koirakuiskaaja (2004–2012) esitettiin 2010-luvun alkupuolella Suomessakin MTV3 Avalla ja Livillä. Millan on myös kirjoittanut neljä koira-aiheista kirjaa, jotka on käännetty suomeksi nimillä Koirakuiskaaja, Laumanjohtaja, Perheen koira ja Koirakuiskaajan pentukoulu. Lisäksi televisiosarjaa on julkaistu DVD:llä.

Millan on erikoistunut aggressiivisten ja muuten vakavasti käytöshäiriöisten koirien kuntouttamiseen. Hän sanoo kuntouttavansa koiria ja kouluttavansa ihmisiä. Eläinsuojelujärjestöiltä ja alan tutkijoilta tullut kritiikki hänen menetelmistään on vähentänyt hänen suosiotaan.

 Elämäkerta 

Cesar Millan syntyi Culiacanissa, noin tuhat kilometriä Meksikon pääkaupungista Méxicosta, ja hän vietti lapsena paljon aikaa isoisänsä maatilalla Ixpalinossa, jossa hän seuraili farmin työkoiria. Kuusivuotiaana hän muutti perheensä kanssa Mazatlanin suurkaupunkiin. 

Millan lähti 21-vuotiaana englantia osaamattomana Yhdysvaltoihin ylittäen rajan laittomasti Tijuanassa. Ensimmäisen työpaikkansa hän sai koiratrimmaamosta, jossa hän huomasi yhdysvaltalaisten koirien eroavan psyykkisesti meksikolaisista koirista. Näin alkoi syntyä unelma "ongelmakoirien" auttamisesta.

Millan asuu Kaliforniassa Santa Claritassa. Hän oli vuoteen 2010 asti avioliitossa, josta hänellä on kaksi poikaaPeople.com, ja toukokuussa 2010 Cesar Millan yritti itsemurhaaNypost.com. Cesar ja Ilusion Millanin avioeroon sisältyvä lopullinen ositus tehtiin keväällä 2012Daily Mail.

 Menetelmät 
Millan uskoo, että koira tarvitsee rauhallisen, itsevarman johtajan. Jos koira joutuu johtajan asemaan ihmisen sijasta, on seurauksena erilaisia ongelmia niin koiralle kuin ihmisellekin. Millanin oppien mukaan koira tulee onnelliseksi, kun ihminen huolehtii sen perustarpeista tietyssä järjestyksessä: ensin liikuntaa, sitten kuria eli rajoja ja sääntöjä ja viimeiseksi paljon hellyyttä. Koiraa ei tule ainoastaan palkita hyvästä käytöksestä, vaan pitää myös korjata virheellistä käytöstä. Kaikista tärkein työväline on omistajan asenne, ja tärkeää on myös osata käyttää hihnaa ja kävelyttää koiraa oikein. Koiraa ohjataan parhaiten oman ”energian” avulla eikä sanoilla ja tunteilla kuten ihmisiä.

 Kritiikki 
Millanin menetelmiä ovat arvostelleet ympäri maailman muun muassa eläinlääkärit, muut koirankouluttajat ja tutkijat. Arvostelijoiden yhteistyön tuloksena on syntynyt Dog Welfare -kampanja, jossa otetaan kantaa Cesar Millanin koulutusmenetelmiin ja niiden vaikutuksiinDog Welfare Campaign, press statement, dogwelfarecampaign.org, . Muun muassa USA:ssa eläinlääkärit ovat muodostaneet ns. Millan-vastaliikkeen, sillä Millanin menetelmien katsotaan olevan koiralle haitallisia, ja ne täyttävätkin useissa maissa eläinrääkkäyksen tunnusmerkit.AVSAB vetoomus, Petitiononline.com Esimerkiksi Suomessa ei näytetä televisiossa Koirakuiskaaja-ohjelman kohtauksia, joissa Cesar Millan käyttää koulutusvälineinä sähkö- tai piikkipantojaKoirakuiskaaja käyttää laittomia keinoja, 30.11.2011, Stara.fi, koska niiden käyttö on Suomen eläinsuojelulain vastaistaEläinsuojelulaki 4.4.1996/247, Finlex.fiEläinsuojeluasetus 7.6.1996/396, Finlex.fi. Vuonna 2011 Cesar Millan joutui Ruotsissa perumaan esiintymisensä ruotsalaisten koiraharrastajien ja -asiantuntijoiden vastaliikkeen johdosta.Millan-vastaliike Ruotsissa, Sydsvenskan.se. Myös Suomen Eläinsuojeluyhdistysten liitto on ilmaissut kielteisen kantansa Cesar Millanin koulutusmenetelmiinSEY ry, vetoomus 2010 Varoitus TV-tähdestä, Uusisuomi.fiSEY ry, vetoomus 2011.

Millanin kritisoijat ovat sanoneet, etteivät Millanin menetelmät perustu moderniin koiran oppimisteoriaan ja että ne ovat vahingollisia sekä koiralle että koiran ja omistajan väliselle suhteelle. Kritiikissä painotetaan sitä, että Millan perustaa koulutusmenetelmänsä vanhentuneisiin käsityksiin johtajuudesta ja koiralauman dynamiikasta ja ettei Millan käytä koiran palkitsemista hyväkseen koulutusmenetelmänä. Kritiikissä tuodaan myös esille tutkimuksia, joiden mukaan aggressiiviset koulutusmenetelmät, kuten Millanin käyttämät pakotteet, eivät ole pelkästään epäeettisiä ja tehottomia koirankoulutuksessa, vaan ne myös lisäävät koiran aggressiivista käytöstäKoiran mieli - koirien kognitiotutkimusta Suomessa, Helsingin yliopisto,  Koiranmieli.edublogs.org. Koirakuiskaaja-ohjelmassa nähtävät tulokset, joissa koirat käyttäytyvät koulutuksen jälkeen rauhallisemmin, johtuvat todennäköisesti pakotteiden käytön aiheuttamasta käytöksen tukahtumisesta tai vakavimmillaan opitusta avuttomuudestaOpittu avuttomuus, Pipap.net. Koirien elekielessä jännittynyt keho, alhaalla kannettu häntä, taakse vedetyt korvat ja läähätys ovat yleisiä hermostuneisuuden tai pelon merkkejä, ja niitä on usein nähtävissä Millanin käsittelyn jälkeenKoiran elekieli kuvina,  Diamondsintheruff.comKoiran elekieli, Pets.webmd.com.

2010-luvulla Millaniin kohdistunut arvostelu kiihtyi. Esimerkiksi lokakuussa 2012 tuhannet katsojat vetosivat sosiaalisen median kautta brittiläisen ohjelman The Alan Titchmarsh Show’n tuottajiin, ettei Cesar Millania otettaisi sen vieraaksi koirankoulutusmenetelmiensä takia. Vetoomus ei tehonnut, mutta ohjelman isäntä Alan Titchmarsh otti ennakoitua kriittisemmän kannan ja kyseenalaisti Millania haastatellessaan tämän menetelmät.Alan Titchmarsh brands Dog Whisperer Cesar Millan 'barbaric', The Huffington Post, 25.10.2012. Arkistoitu Koirakuiskaaja-ohjelman viimeiseksi jäänyt tuotantokausi esitettiin Yhdysvalloissa vuonna 2012.

Millan on vastannut arvosteluun tietävänsä, että hän toimii koirien hyväksi, ja todeten, etteivät kaikki vain pidä hänestä. Hän on myös huomauttanut, että hän työskentelee useimmiten hankalien ongelmakoirien parissa ja ettei niitä voi kouluttaa yhtä kevyesti kuin tavallisia koiria.Nytimes.com

 Tuotanto 
 Kirjat 
 Cesar's Way, (suom. Koirakuiskaaja, Karisto 2008)
 Be the Pack Leader, (suom. Laumanjohtaja, Karisto 2009)
 A Member of the Family (suom. Perheen koira, Karisto, 2010)
 How to Raise the Perfect Dog. (suom. Koirakuiskaajan pentukoulu, Karisto 2011)
 Cesar Millan's Short Guide to a Happy Dog (suom. Koirakuiskaajan parhaat neuvot, Karisto, 2013)

 DVD:t 
 Koirakuiskaaja, kausi 1
 Koirakuiskaaja, kausi 2

 Lähteet 

 Aiheesta muualla 
Viralliset kotisivut 

Luokka:Meksikolaiset henkilöt
Luokka:Vuonna 1969 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Yhdysvaltalaiset televisioalan henkilöt
Luokka:Yhdysvaltalaiset tietokirjailijat